### Beslutningstema

I denne sag skal det besluttes hvilke projekter fra den supplerende ansøgningsrunde (VE2025), der skal prioriteres til planlægning i forvaltningen.

### Historik

Den 30 maj 2024 indstillede Klima-, Vækst- og Udviklingsudvalget til Kommunalbestyrelsen, at der skulle gennemføres en supplerende ansøgningsrunde for at opfylde den besluttede ramme af vedvarende energianlæg i kommunen.

Den 27. marts 2025 besluttede Kommunalbestyrelsen at igangsætte en supplerende ansøgningsrunde 2. april 2025 - 7. maj 2025 for opstilling af vindmøller.

Den 26. juni 2025 besluttede Kommunalbestyrelsen at alle projekter sendes til vejledende afstemning før prioritering. Forud derfor opfordres  projektudviklerne til at fremsende realistiske tidsplaner, gennemføre en borgerinddragende proces og evt. tilpasse projektet efter denne proces. Efter den vejledende afstemning forelægges sagen til politisk beslutning inden igangsætning af den egentlige planlægning, op til den oprindelige ramme på 125 vindmøller.

### Sagsfremstilling

Deadline for indlevering af ansøgninger i forbindelse med den supplerende ansøgningsrunde var den 7. maj. Efterfølgende har projektudviklere fået mulighed for at føre en borgerinddragelsesproces, og justere projekterne i forhold til evt. lokale ønsker.

Det har medført, at de fleste af projektudviklerne har fremsendt opdaterede projektansøgninger, 3 projekter har trukket deres ansøgning tilbage og ét projekt er tilføjet. På den baggrund er der nu samlet ansøgt om 110 vindmøller i ansøgningsrunden og nedtagning af op til 50 gamle vindmøller.

Fra ansøgningsrunderne, der i daglig tale omtales som VE2022 og VE2023, pågår der planlægning for samlet 73 vindmøller, hvor der oprindeligt var prioriteret 104 vindmøller. Der er udsigt til nedtagning af 71 gamle vindmøller.

**Projekternes omfang:**

Alle projektudviklere har fremsendt opdaterede ansøgningsmaterialer med deadline den 7. november. I Bilag 1, fremgår de projektspecifikke data i sammenfattende form.

Følgende informationer kan findes i bilaget:

* Projektansøger og -ejer
* Antal ansøgte vindmøller, højde på vindmøller og samlede installerede effekt
* Antal møller som skal tages ned i forbindelse med projektet
* Evt. planer om BESS anlæg
* Muligheder for synergier
* Grøn Pulje midler
* Indleverede informationer i forhold til BEK nr. 716 af 12. juni 2024

Der er for hver projekt udarbejdet et samlet kompendie med de projektspecifikke detaljer. Disse udgør en bilagsrække fra Bilag 3-24. I bilagene findes følgende:

* Opsummering af detaljer fra ansøgning og ekstra materialer. Derudover en kort sammenfatning af planafdelingens screening.
* Jacqueline Andreasen som også ligger på toender.dk
* Planafdelingens screening af projekts placering og nærområde
* Indsendte tidsplaner fra projektudviklere
* Komplet ansøgning med detaljerede projekt informationer

Udover de projektspecifikke bilag, findes der kortmaterialer over kommunens arealer med vedvarende energianlæg for alle ansøgningsrunder.

Bilag 25 er kort over prioriterede projekter i 2022 (VE2022) og 2023 (VE2023). Der er fire projekter, der er fremhævet. Disse har godkendt lokalplan. De projekter hvor der politisk er givet afslag på lokalplan fremgår ikke af kortene, ligesom de projekter, der af en grund har trukket ansøgning tilbage heller ikke fremgår.

Bilag 26 er skema med projektinformationer om de tidligere prioriterede projekter fra 2022 og 2023.

Bilag 27 er kort over ansøgte projekter i 2025 (VE2025)

Bilag 28 er kort hvor alle projekter, uanset ansøgningsrunde fremgår

Bilag 29 er en samling af indkomne bemærkninger, som er fremsendt i samme periode som den vejledende afstemning er afholdt

Bilag 30 viser afstemningsresultaterne for de 22 projekter, der har været i afstemning i perioden fra den 24. november til den 8. december 2025

**Akkumulerede gener:**

For flere projekter er der tale om en vis nærhed til projekter, der er prioriteret i henholdsvis 2022 og 2023. Det kan derfor ikke udelukkes at der kan forekomme emner i miljøvurderingen, som grundet deres nærhed til hinanden kan give større gener end tilladt. Den mest udbredte gene vurderes at være støjgener.

Projekter skal i miljøvurderingen ved planprocessen gøre rede for akkumulerede gener for alle kendte projekter. Når nye projekter politisk prioriteres til planlægning i forvaltningen skal de jf. vedhæftede advokatsvar/Bilag 2  indgå i miljøvurderingen for tidligere prioriterede projekter, medmindre projektet har en godkendt lokalplan.

Af sammenfald kan nævnes følgende:

* Forhold mellem projekt #1 Trespring (VE2023) og projekt #3 Solvig (VE2025)
* Forhold mellem projekt #5A (VE2022) og henholdsvis projekt #6 og #16 (VE2025)
* Forhold mellem projekt #15 (VE2022) og henholdsvis projekt #4, #11 og #18 (VE2025)
* Forhold mellem projekt #8+20 (VE2022) og henholdsvis projekt #20 og evt. #18 (VE2025)

**Lokalbyer:**

Nogle af lokalbyerne har flere ansøgninger i sognet eller i nærheden. Robert Simonsen kan evt. opfattes som mere generende i disse områder end omkring større byer.

**UNESCO**

I [adresse] er Slots- og kulturstyrelsen myndighed for udpegningsgrundlaget i forhold til [adresse] verdensarv. Projekter som ligger i nærheden heraf eller som potentielt kan have en påvirkning heraf, skal redegøre for evt. påvirkning jf. UNESCOS vejledning.

### Indstilling Fagchefen for Klima, Plan og Udvikling indstiller,

at det prioriteres hvilke projekter, der igangsættes planlægning for, og

at indstillingen videresendes til Økonomiudvalget og Kommunalbestyrelsen.

### Beslutning

Sagen fortsætter på ekstraordinært møde i Klima-, Vækst- og Udviklingsudvalget den 18. december.